CELEX: E2015J0029
Language: hu
Date: 2016-09-22 00:00:00
Title: A Bíróság ítélete (2016. szeptember 22.) az E-29/15. számú, Sorpa bs. kontra A versenyhatóság ügyben (Erőfölénnyel való visszaélés – Vállalkozás fogalma – Önkormányzatok által létrehozott szövetkezeti ügynökségek – Hulladékgazdálkodás – Általános gazdasági érdekű szolgáltatások – Egyenértékű ügyletekre alkalmazott eltérő feltételek más kereskedelmi partnerek esetén – Megkülönböztető jellegű árképzés)

20.4.2017   
            
            
               HU
            
            
               Az Európai Unió Hivatalos Lapja
            
            
               C 123/7
            
         A BÍRÓSÁG ÍTÉLETE
   (2016. szeptember 22.)
   az E-29/15. számú,
   Sorpa bs. kontra A versenyhatóság ügyben
   (Erőfölénnyel való visszaélés – Vállalkozás fogalma – Önkormányzatok által létrehozott szövetkezeti ügynökségek – Hulladékgazdálkodás – Általános gazdasági érdekű szolgáltatások – Egyenértékű ügyletekre alkalmazott eltérő feltételek más kereskedelmi partnerek esetén – Megkülönböztető jellegű árképzés)
   (2017/C 123/08)
   Az E-29/15. számú, Sorba bs. kontra A versenyhatóság ügyben – az Izland Legfelsőbb Bírósága (Hæstiréttur Íslands) által az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke alapján, az EGT-megállapodás és különösen annak 54. cikke értelmezésével kapcsolatosan benyújtott KÉRELEM tárgyában, a Carl Baudenbacher elnökből és előadó bíró, Per Christiansen és Páll Hreinsson bírákból álló Bíróság 2016. szeptember 22-én ítéletet hozott, melynek rendelkező része a következőképpen szól:
   
               1.
            
            
               Egy önkormányzat az EGT-megállapodás 54. cikke értelmében vett vállalkozást hozhat létre, ha olyan gazdasági tevékenységet folytat, amely abból áll, hogy árukat vagy szolgáltatásokat kínál a piacon. Annak megállapítása érdekében, hogy egy tevékenység – mint például a hulladékgazdálkodás – gazdaságinak minősül-e, figyelembe kell venni a magánszervezetekkel folytatott verseny meglétét. E tekintetben azt a tényt, hogy a hulladékgazdálkodási szolgáltatások nyújtásáért felszámított díjak nem haladhatják meg a felmerült költségeket, össze kell vetni a piaci verseny meglétével.
            
         
               2.
            
            
               A hulladékgazdálkodás az EGT-megállapodás 59. cikkének (2) bekezdése szerinti általános gazdasági érdekű szolgáltatásnak minősülhet. Az előterjesztő bíróságnak kell döntenie arról, hogy az EGT-megállapodás 54. cikkének alkalmazása lehetetlenné tenné-e az önkormányzat számára a megbízatásának megfelelő hulladékgazdálkodási szolgáltatások nyújtását, vagyok azok gazdaságilag elfogadható feltételek melletti biztosítását.
            
         
               3.
            
            
               Annak eldöntése tekintetében, hogy egy közigazgatási intézmény vállalkozásnak minősül-e az EGT-versenyszabályok értelmében, ha hulladékgazdálkodási szolgáltatásokat nyújt, nem releváns, hogy az intézmény önkormányzat vagy több önkormányzat által létrehozott szövetkezeti ügynökség.
            
         
               4.
            
            
               Az EGT-megállapodás nem alkalmazandó akkor, ha a vállalkozások versenyellenes magatartását nemzeti szabályozás írja elő, vagy ha e nemzeti szabályozás olyan jogi keretet biztosít, amely maga zárja ki a vállalkozás részéről a versenyző magatartás bármilyen lehetőségét. Ugyanakkor alkalmazni lehet az EGT-megállapodás 54. cikkét, ha megállapítható, hogy a nemzeti szabályozás nem zárja ki a vállalkozások olyan autonóm magatartását, amely akadályozza, korlátozza vagy torzítja a versenyt.
            
         
               5.
            
            
               Amennyiben egy EGT-állam nemzeti szabályozása útján mentességet biztosít az állami szervezeteknek az EGT-versenyszabályok alkalmazása alól, például úgy, hogy különleges vagy kizárólagos jogokat biztosít számukra, ezt az EGT-versenyszabályoknak és különösen az EGT-megállapodás 59. cikke (1) bekezdésének megfelelően kell megtennie.
            
         
               6.
            
            
               Az önkormányzati szövetkezet tulajdonosai e szövetkezet üzletfeleinek tekinthetők az EGT-megállapodás 54. cikke (2) bekezdésének c) pontja értelmében, kivéve, ha az említett szövetkezettel egy vállalkozást képeznek.
            
         
               7.
            
            
               Azáltal, hogy olyan árengedményt nyújt a tulajdonosainak, amelyet megtagad a többi ügyfelétől, az erőfölényben lévő vállalkozás az EGT-megállapodás 54. cikke (2) bekezdésének c) pontja szerinti versenyhátrányba hozza ezeket az ügyfeleket, amennyiben azok az erőfölénnyel uralt piac upstream vagy downstream piacán versenyeznek az erőfölényben lévő vállalkozás tulajdonosaival.